પ્રાપ્ત વિગત મુજબ સોનાલીબેન અને તેમના દિકરી શુક્રવાર સવારે ૮.૫૦ કલાકે બોડકદેવમાં આવેલી અમદાવાદ ઈન્ટરનેશનલ સ્કૂલે જવા ઉબેર બૂક કરાવી હતી. મહિલા બોડકદેવ પહોંચ્યા હતા ત્યારે ઉબેરના ડ્રાઈવરે તેમની પાસે ભાડાંના ૧૪૦ રૂપિયા માંગ્યા હતા. જોકે સોનાલીબેને તેમના હિસાબે ભાડું ૧૦૪ રૂપિયા હોવાનું કહ્યું હતું. તેથી ડ્રાઈવર ઉશ્કેરાયો હતો અને મહિલા સાથે ઝપાઝપી કરી હતી અને લાફો મારી દીધો હતો. જોકે આજુબાજુના માણસો ભેગા થઈ જતા ઉબેરનો ડ્રાઈવર ગાડી લઈ ફરાર થઈ ગયો હતો.